CELEX: 32011D0825
Language: hu
Date: 2011-12-08 00:00:00
Title: 2011/825/EU: A Bizottság végrehajtási határozata ( 2011. december 8. ) a 2010/221/EU határozatnak az egyes, víziállatokban előforduló betegségek Írország, Finnország és Svédország területeire történő behurcolásának megelőzésére irányuló nemzeti intézkedések tekintetében történő módosításáról (az értesítés a C(2011) 9002. számú dokumentummal történt)  EGT-vonatkozású szöveg

10.12.2011   
            
            
               HU
            
            
               Az Európai Unió Hivatalos Lapja
            
            
               L 328/53
            
         A BIZOTTSÁG VÉGREHAJTÁSI HATÁROZATA
   (2011. december 8.)
   a 2010/221/EU határozatnak az egyes, víziállatokban előforduló betegségek Írország, Finnország és Svédország területeire történő behurcolásának megelőzésére irányuló nemzeti intézkedések tekintetében történő módosításáról
   (az értesítés a C(2011) 9002. számú dokumentummal történt)
   (EGT-vonatkozású szöveg)
   (2011/825/EU)
   AZ EURÓPAI BIZOTTSÁG
   tekintettel az Európai Unió működéséről szóló szerződésre,
   tekintettel a tenyésztett víziállatokra és az azokból származó termékekre vonatkozó állat-egészségügyi követelményekről és a víziállatokban előforduló egyes betegségek megelőzéséről és az azok elleni védekezésről szóló, 2006. október 24-i 2006/88/EK tanácsi irányelvre (1) és különösen annak 43. cikke (2) bekezdésére,
   mivel:
   
               (1)
            
            
               A tenyésztett víziállatokban és a vadon élő víziállatokban előforduló egyes betegségek hatásának enyhítésére a 2006/88/EK tanácsi irányelv 43. cikkével összhangban hozott nemzeti intézkedések jóváhagyásáról szóló, 2010. április 15-i 2010/221/EU bizottsági határozat (2) engedélyezi egyes tagállamoknak, hogy bizonyos betegségek területükre történő behurcolásának megakadályozására korlátozásokat vezessenek be az említett állatok szállítmányaira, amennyiben bizonyították, hogy országuk területe, illetve annak egyes körülhatárolt területei mentesek az említett betegségektől, vagy felszámolási, illetve felügyeleti programot indítottak ilyen mentesség elérésére.
            
         
               (2)
            
            
               Finnország és Svédország területeinek szárazföldi részei a 2010/221/EU határozat II. mellékletében jóváhagyott felszámolási programmal rendelkező területeként vannak feltüntetve a bakteriális vesebetegséget (a továbbiakban: BKD) illetően.
            
         
               (3)
            
            
               Finnország és Svédország területeinek tengerparti részei a 2010/221/EU határozat II. mellékletében jóváhagyott felszámolási programmal rendelkező területeként vannak feltüntetve a fertőző hasnyálmirigy-elhalás vírus (a továbbiakban: IPN) illetően.
            
         
               (4)
            
            
               Ennek megfelelően, a 2010/221/EU határozat jóváhagyja Finnország és Svédország bizonyos nemzeti intézkedéseit az adott betegségekre fogékony fajokba tartozó tenyésztett víziállatok szállítmányainak ezen területekre való bevitelére vonatkozóan. Azonban annak érdekében, hogy lehetőség nyíljon ezen nemzeti intézkedések megfelelőségének újraértékelésére, az adott intézkedéseket csak 2011. december 31-ig lehet alkalmazni.
            
         
               (5)
            
            
               Finnország a BKD-re vonatkozó nemzeti felszámolási programjának működésével kapcsolatban jelentéseket nyújtott be a Bizottságnak, amelyekben az szerepel, hogy a BKD-t még nem sikerült felszámolni. Néhány területen ugyan már történtek előrelépések, más területek azonban még mindig BKD-vel fertőzöttek. Finnország ezért kérte, hogy a program földrajzi határát két határos, összesen 19 vízgyűjtő területet lefedő övezetre korlátozzák. Ezen a két övezeten belül csupán négy gazdaságra vonatkoznak BKD-vel kapcsolatos korlátozások, és ezek mindegyikében jelenleg is a zajlik a fertőzött halak elpusztítása, valamint a létesítmények tisztítása és fertőtlenítése.
            
         
               (6)
            
            
               Svédország a BKD-re és az IPN-re vonatkozó nemzeti felszámolási programjainak működésével kapcsolatos jelentést nyújtott be a Bizottságnak. A bejelentett esetek száma jelentősen csökkent és mindkét betegséget hamarosan felszámolják a programban érintett területeken. Svédország szárazföldi részei már IPN-től mentesek, így a parti tengervizekre vonatkozó nemzeti felszámolási program pufferzónaként is funkcionál, a betegségtől mentesnek nyilvánított területek megóvása érdekében.
            
         
               (7)
            
            
               Finnország és Svédország tájékoztatásai alapján indokolt ezen nemzeti intézkedések folytatása. Ugyanakkor figyelembe véve, hogy az évek óta alkalmazott nemzeti felszámolási programok ellenére sem sikerült még felszámolni a betegségeket, a nemzeti intézkedések megfelelőségét és szükségességét adott időben felül kell vizsgálni. Ezért az ezen nemzeti intézkedések alkalmazására vonatkozó engedélyt további két évvel, vagyis 2013. december 31-ig meg kell hosszabbítani.
            
         
               (8)
            
            
               A 2010/221/EU határozat III. melléklete az Ostreid herpeszvírus 1 μνart (OsHV-1 μνar) illetően Írország területének kilenc területi egységét sorolja fel jóváhagyott felügyeleti programmal rendelkező területként.
            
         
               (9)
            
            
               Írország értesítette a Bizottságot az OsHV-1 μνar két területi egységben való észleléséről, nevezetesen Gweendore Bayben az 1. területi egységben, illetve Ballinakill Bayben, a 4. területi egységen belül. Következésképpen a 2010/221/EU határozat III. mellékletében szereplő két területi egység földrajzi határainak megállapítását módosítani kell.
            
         
               (10)
            
            
               A 2010/221/EU határozatot emiatt ennek megfelelően módosítani kell.
            
         
               (11)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2010/221/EU határozat az alábbiak szerint módosul:
   
               1.
            
            
               A 3. cikk (2) bekezdésében a „2011. december 31.” időpont helyébe a „2013. december 31.” időpont lép.
            
         
               2.
            
            
               A II. és III. melléklet helyébe e határozat mellékletének szövege lép.
            
         2. cikk
   Ennek a határozatnak a tagállamok a címzettjei.
   
      Kelt Brüsszelben, 2011. december 8-án.
      
         
            a Bizottság részéről
         
         John DALLI
         
            a Bizottság tagja
         
      
   
   
      (1)  HL L 328., 2006.11.24., 14. o.
   
      (2)  HL L 98., 2010.4.20., 7. o.
   
      MELLÉKLET
      „
            II. MELLÉKLET
            
               A tenyésztett víziállatokban előforduló egyes betegségek felszámolására irányuló programokkal rendelkező, és a 2006/88/EK irányelv 43. cikke (2) bekezdésével összhangban e betegségek elleni küzdelemre irányuló nemzeti intézkedések meghozatalára felhatalmazott tagállamok és azok területei
            
            
                        Betegség
                     
                     
                        Tagállam
                     
                     
                        Kód
                     
                     
                        A jóváhagyott nemzeti intézkedések hatálya alá tartozó területek földrajzi határainak megállapítása
                     
                  
                        Bakteriális vesebetegség (BKD)
                     
                     
                        Finnország
                     
                     
                        FI
                     
                     
                        Az alábbi vízgyűjtő területek:
                        Kymijoki, Juustilanjoki, Hounijoki, Tervajoki, Vilajoki, Urpalanjoki, Vaalimaanjoki, Virojoki, Vehkajoki, Summajoki, Vuoksi, Jänisjoki, Kiteenjoki-Tohmajoki, Hiitolanjoki, Tenojoki, Näätämöjoki, Uutuanjoki, Paatsjoki, Tuulomajoki.
                     
                  
                        Svédország
                     
                     
                        SE
                     
                     
                        A terület szárazföldi részei.
                     
                  
                        Fertőző hasnyálmirigy-elhalás vírus (IPN)
                     
                     
                        Svédország
                     
                     
                        SE
                     
                     
                        A terület tengerparti részei.
                     
                  
         
            III. MELLÉKLET
            
               Az Ostreid herpeszvírus 1 μνar (OsHV-1 μνar) felügyeletére irányuló programokkal rendelkező, és a 2006/88/EK irányelv 43. cikke (2) bekezdésével összhangban e betegség elleni védekezésre irányuló nemzeti intézkedések meghozatalára felhatalmazott tagállamok és azok területei
            
            
                        Betegség
                     
                     
                        Tagállam
                     
                     
                        Kód
                     
                     
                        A jóváhagyott nemzeti intézkedések hatálya alá tartozó területek földrajzi határainak megállapítása (tagállamok, övezetek és területi egységek)
                     
                  
                        Ostreid herpeszvírus 1 μνar (OsHV-1 μνar)
                     
                     
                        Írország
                     
                     
                        IE
                     
                     
                        1. területi egység: Sheephaven Bay.
                        2. területi egység: Gweebara Bay.
                        3. területi egység: Drumcliff, Killala, Broadhaven és Blacksod Bay.
                        4. területi egység: Streamstown Bay.
                        5. területi egység: Bertraghboy és Galway Bay.
                        6. területi egység: Shannon Estuary és Poulnasharry, Askeaton és Ballylongford Bay.
                        7. területi egység: Kenmare Bay.
                        8. területi egység: Dunmanus Bay.
                        9. területi egység: Kinsale and Oysterhaven Bay.
                     
                  
                        Egyesült Királyság
                     
                     
                        UK
                     
                     
                        Nagy-Britannia teljes területe, kivétel: Whitestable Bay, Kent.
                        Észak-Írország teljes területe, kivétel: Killough Bay, Lough Foyle és Carlington Lough.
                        Guernsey területe.
                     
                  ”